Author: sebova
Company: uss

Návrh
na zrušenie a zmenu niektorých úloh z uznesení vlády SR uložených
predsedovi Úradu pre štátnu službu

 Číslo uznesenia:	Zo dňa:		Úloha:				  Návrh:________   

	         1194	19. 12. 2001		B. 5.		úlohu zrušiť pre predsedu ÚŠS

 Text:	v rámci prípravy návrhu štátneho rozpočtu na bežný rok zabezpečiť finančné a personálne podmienky pre efektívne využívanie prístrojov a technologického vybavenia laboratórií v rámci svojich  priamo riadených organizácií a vytvárať podmienky pre zmluvné využívanie prístrojov a technologických zariadení pre potreby výskumu a vývoja všetkých sektorov

                  Termín:	priebežne od roku 2002

           Uložené:	ministrom, predsedom ostatných ústredných orgánov štátnej správy SR      

Zdôvodnenie:	Úrad pre štátnu službu nemá vo svojej pôsobnosti žiadne organizácie. Nemôže zabezpečovať finančné a personálne podmienky pre efektívne využívanie prístrojov a technologického vybavenia laboratórií a tým aj plnenie uznesenia. Z toho dôvodu žiadame úlohu zrušiť.

	            157	20. 2. 2002		B. 1.		úlohu zrušiť pre predsedu ÚŠS
								a pre ministra obrany SR
Text:	aplikovať vyhodnocovanie ukazovateľov súvisiacich s regionálnou politikou, štátnou pomocou a využívaním prostriedkov finančnej pomoci z Európskej únie podľa tohto členenia

           	       Termín:	trvale

Uložené:	ministrom, predsedom ostatných ústredných orgánov štátnej správy SR, prednostom KÚ, prednostom OÚ

Zdôvodnenie:	Úrad pre štátnu službu v rámci svojich kompetencií nemá možnosť aplikovať vyhodnocovanie ukazovateľov podľa členenia uvedeného v materiáli. Z toho dôvodu žiadame úlohu zrušiť.

                182	27. 2. 2002		B. 1.		úlohu zrušiť pre predsedu ÚŠS

              Text:	využiť závery z analýzy a zabezpečiť premietnutie navrhnutých opatrení na zvýšenie motivácie a stabilizácie mladých zamestnancov vo výskume a vývoji v SR v programoch a plánoch osobného rozvoja zamestnancov výskumu a vývoja organizácií, ktorých je ministerstvo  alebo ústredný orgán štátnej správy zriaďovateľom
  
          Termín:	priebežne do roku 2004

         Uložené:	ministrom, predsedom ostatných ústredných orgánov štátnej správy SR

Zdôvodnenie:	Úrad pre štátnu službu nie je zriaďovateľom organizácií zameraných na výskum a vývoj. Z uvedeného dôvodu nemôže zabezpečiť premietnutie opatrení na zvýšenie motivácie a stabilizácie mladých zamestnancov vo výskume a vývoji v SR. Z uvedeného dôvodu žiadame úlohu zrušiť.

               428	24. 4. 2002		D. 3.		úlohu zrušiť pre predsedu ÚŠS

             Text:	zabezpečiť vykonávanie a uplatňovanie Dohovoru MOP o bezpečnosti a zdraví v poľnohospodárstve č. 184

         Termín:	-

        Uložené:	ministrom, predsedom ostatných ústredných orgánov štátnej správy SR

Zdôvodnenie:	Uznesenie č. 428 z 24. 4. 2002 k návrhu na ratifikáciu Dohovoru  Medzinárodnej organizácie práce o bezpečnosti a zdraví v poľnohospodárstve č. 184 z roku 2001 Slovenskou republikou, ktorý Generálna konferencia Medzinárodnej organizácie práce prijala na svojom 89. zasadnutí v Ženeve 21. júna 2001 nemá uplatnenie v pôsobnosti Úradu pre štátnu službu. Vzhľadom na túto skutočnosť žiadame úlohu zrušiť.	

              798	17. 7. 2002		B. 1.		úlohu zrušiť pre predsedu ÚŠS

            Text:	podľa príslušného roku začatia výstavby – v rámci zdrojových možností rozpočtu kapitoly, určeného MF SR smerným limitom s ohľadom na celkovú rozostavanosť v rámci kapitoly a jej nezvyšovanie – prednostne zaradiť verejné práce z Rozvojového programu priorít verejných prác na roky 2003 – 2005 do menovitého zoznamu stavieb navrhovaných na financovanie z kapitálových výdavkov rozpočtovej kapitoly v rámci Registra investícií MF SR

        Termín:	v rámci prác na príprave návrhu rozpočtu kapitoly na príslušný rozpočtový rok

       Uložené:	ministrom, predsedom ostatných ústredných orgánov štátnej správy SR, správcom ďalších rozpočtových kapitol, prednostom KÚ, ktorí sú ústrednými investormi

Zdôvodnenie:	Úrad pre štátnu službu nemá smerný limit na verejné práce a nemôže tak verejné práce prednostne zaradiť do menovitého zoznamu stavieb financovaných z kapitálových výdavkov rozpočtovej kapitoly v rámci Registra investícií MF SR. Z uvedeného dôvodu žiadame úlohu zrušiť.
            837	7. 8. 2002		B. 1.		úlohu zrušiť pre predsedu ÚŠS

           Text:	zabezpečiť plnenie úloh plánu (k návrhu Národného akčného plánu pre deti)

       Termín:	-

     Uložené:	ministrom, predsedom ostatných ústredných orgánov štátnej správy SR

            837	7. 8. 2002		B. 2.		úlohu zrušiť pre predsedu ÚŠS

           Text:	vyhodnotiť plnenie úloh plánu a predložiť ho ministrovi práce, sociálnych vecí a rodiny

       Termín:	do 30. októbra 2004

     Uložené:	ministrom, predsedom ostatných ústredných orgánov štátnej správy SR

            837	7. 8. 2002		B. 4.		úlohu zrušiť pre predsedu ÚŠS

           Text:	spolupracovať s ministrom práce, sociálnych vecí a rodiny pri vypracovaní Správy o plnení plánu a jeho aktualizácii na roky 2005 - 2007

       Termín:	do 31. decembra 2004

     Uložené:	ministrom, predsedom ostatných ústredných orgánov štátnej správy SR
                          
Zdôvodnenie:	Z národného akčného plánu pre deti nevyplývajú Úradu pre štátnu službu žiadne priame úlohy a vzhľadom na svoje kompetencie nemôže úrad plniť toto uznesenie.  Z toho dôvodu žiadame uvedené úlohy B. 1, B. 2 a B. 4 zrušiť. 

          1360	11. 12. 2002		B. 1.		úlohu zrušiť pre predsedu ÚŠS

           Text:	predkladať Ministerstvu hospodárstva SR informáciu o implementácii Európskej charty pre malé podniky, ako aj špecifikovať potrebné legislatívne zmeny súvisiace s navrhovanými opatreniami k jednotlivým oblastiam

       Termín:	31. 7. 2003 a každoročne

      Uložené:	ministrom, predsedom ostatných ústredných orgánov štátnej správy SR
                            
 Zdôvodnenie:	Úrad pre štátnu službu nemá žiadne kompetencie s ktorými by mohol implementovať Európsku chartu pre malé podniky. Z toho dôvodu žiadame úlohu zrušiť.

            421	28. 5. 2003		C. 1.		úlohu zrušiť pre predsedu ÚŠS

       Text:	doplniť do nariadenia vlády SR č. 110/2002 Z. z., ktorým sa ustanovuje                         katalóg činností v štátnej službe a podrobnosti jeho dopĺňania v znení                         nariadenia vlády SR č. 649/2002  Z. z. činnosti Špeciálneho súdu a Úradu špeciálnej prokuratúry vykonávané štátnymi zamestnancami  z hľadiska  ich náročnosti do 9. platovej triedy a pri vytvorení ďalších platových  tried zvážiť  zaradenie  do 10. platovej triedy

       Termín:	-

     Uložené:	predsedovi Úradu pre štátnu službu
                            
Zdôvodnenie:	V novele zákona o štátnej službe (Zákon č.  ... /2003 Z. z. o štátnej službe a o zmene a doplnení niektorých zákonov v znení neskorších predpisov a o zmene a doplnení niektorých zákonov), ktorá upravuje odmeňovanie štátnych zamestnancov, je v § 167 zrušené predmetné nariadenie vlády SR. Úlohu žiadame zrušiť. 

            849	10. 9. 2003		B. 6.		úlohu zrušiť pre predsedu ÚŠS

       Text:	v spolupráci s vedúcimi služobných úradov predložiť na rokovanie Ministerskej rady vlády SR pre záležitosti EÚ Zásady diferencovaného odmeňovania a hmotnej stimulácie zamestnancov štátnej a verejnej služby s akcentoom na priority plnenia úloh súvisiacich s členstvom SR v EÚ
       Termín:	do 1. decembra 2003

     Uložené:	predsedovi Úradu pre štátnu službu

Zdôvodnenie:	Novela zákona  č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, ktorá nadobudne účinnosť l. januára 2004 vytvorila v oblasti odmeňovania štátnych zamestnancov vyhovujúce podmienky  pre uplatňovanie nástrojov diferencovaného odmeňovania a hmotnej stimulácie. Z toho dôvodu žiadame zrušiť úlohu B. 6.

            849	10. 9. 2003		B. 7.		úlohu  zmeniť

       Text:	v spolupráci s ministrom práce, sociálnych vecí a rodiny a vedúcimi služobných úradov zabezpečiť uplatňovanie Zásad diferencovaného odmeňovania a hmotnej stimulácie zamestnancov štátnej a verejnej služby s akcentom na priority plnenia úloh súvisiacich s členstvom Slovenskej republiky v EÚ
	
      Termín:	od 1. januára 2004

     Uložené:	predsedovi Úradu pre štátnu službu

Zdôvodnenie:	Novela zákona  č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, ktorá nadobudne účinnosť l. januára 2004 vytvorila v oblasti odmeňovania štátnych zamestnancov vyhovujúce podmienky  pre uplatňovanie nástrojov diferencovaného odmeňovania a hmotnej stimulácie. Navrhujeme úlohu zmeniť nasledovne: „ v spolupráci s ministrom práce, sociálnych vecí a rodiny a vedúcimi služobných úradov  uplatňovať diferencované odmeňovanie a hmotnú stimuláciu zamestnancov štátnej a verejnej služby s akcentom na priority plnenia úloh súvisiacich s členstvom Slovenskej republiky v EÚ v súlade s možnosťami, ktoré dáva novela č. 551/2003  Z. z. zákona č. 312/2001  Z. z.  o štátnej službe a o zmene a doplnení niektorých zákonov v znení neskorších predpisov, ktorá nadobúda účinnosť 1. januára 2004. Termín :  od 1. januára 2004“.